อาการปัจจุบัน เป็นหวัดไม่หายมีตุ่มคันตุ่มเลือดขึ้นเหมือนยุงกัดแผลเป็นสีดำหายช้า มือเท้าชากล้ามเนื้อแขนขาเกร็งกระตุก ท้องเสีย เจ็บปลายประสาทแปลบๆแล้วหายไป ต้นเหตุ ไปมีความเสี่ยงทางเพศสัมพันธ์ปลายเดือน พค.62 ตรวจ HIV 2ครั้ง ต้นเดือน มิย.กค. ผลเป็นลบ ไปหาแพทย์แผนปัจจุบัน3ครั้ง ให้ยาบำรุงปลายประสาท2ครั้ง ให้ยาทำให้หลับง่ายขึ้น1ครั้ง อาการไม่ดีขึ้นเลยคับ ผมติดเชื้ออะไรที่ทำให้เกิดอาการเหล่านี้ หรือมีคุณท่านใดพอรักษาผมได้บ้างคับ เป็นมา2เดือนเต็มๆไม่หาย กลัวเป็นโรคกล้ามเนื้ออ่อนแรงคับ
สวัสดีค่ะ จากอาการที่กล่าวมานั้น ยังไม่ได้จำเพาะเจาะจงกับโรค hivโรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดระยะของโรค hiv มีดังนี้1.ระยะเฉียบพลัน คือระยะที่รับเชื้อมาในช่วง 2-4 อาทิตย์แรก อาจมีอาการผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต2.ระยะฟักตัวของเชื้อ เชื้อจะอยู่นิ่งๆในร่างกายไม่แสดงอาการ ระยะนี้อาจกินเวลา 2-10 ปีขึ้นกับบุคคล3.ระยะเอดส์ คือระยะที่ภูมิคุ้มกันตกจนมีการติดเชื้อฉวยโอกาส เช่นเชื้อราในปอดในสมอง ปอดติดเชื้อบ่อยๆการติดต่อของเชื้อ hiv1.การรับเลือด2 การใช้เข็มฉีดยาร่วมกัน3 การมีเพศสัมพันธ์ทางช่องคลอด/ทวารหนัก/การใช้ปาก4 จากมารดาสู่บุตรในระหว่างตั้งครรภ์หรือให้นมบุตร5 สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศการยืนยันการวินิจฉัยนั้นอาศัยการเจาะเลือด โดยการตรวจว่าเป็น hiv หรือไม่นั้น อธิบายคร่าวๆคือ1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงแนะนำกลับไปยืนยันผลการตรวจที่ 3 เดือนหลังมีความเสี่ยงอีกครั้ง และในระหว่างนี้ให้หลีกเลี่ยงการสัมผัสกับผู้ป่วย hiv ดังช่องทางที่กล่าวไป